ਰਾਸਮੰਚ
ਰਾਸਮੰਚ (ਬੰਗਾਲੀ: রাসমঞ্চ) ਬਿਸ਼ਨੂੰਪੁਰ, ਬਾਂਕੁੜਾ ਜ਼ਿਲ੍ਹਾ, ਪੱਛਮੀ ਬੰਗਾਲ, ਭਾਰਤ ਵਿੱਚ ਸਥਿਤ ਇੱਕ ਇਤਿਹਾਸਕ ਇਮਾਰਤ ਹੈ। ਇਸ ਨੂੰ ਮਾਲਭੂਮ ਰਾਜਾ ਹੰਬੀਰ ਮੱਲ ਦੇਵ (ਬੀਰ ਹੰਬੀਰ) ਵਿਚ 1600 ਈਸਵੀ ਵਿੱਚ ਬਣਵਾਇਆ ਸੀ।  ਵੈਸ਼ਨਵ ਰਾਸ ਫੈਸਟੀਵਲ ਦੌਰਾਨ,  ਬਿਸ਼ਨੂੰਪੁਰ ਸ਼ਹਿਰ ਦੀਆਂ ਰਾਧਾ ਕ੍ਰਿਸ਼ਨ ਦੀਆਂ ਸਾਰੀਆਂ  ਮੂਰਤੀਆਂ ਨਾਗਰਿਕ ਦੁਆਰਾ ਪੂਜਾ ਕਰਨ ਲਈ ਇਥੇ ਲਿਆਈਆਂ ਜਾਇਆ ਕਰਦੀਆਂ ਸਨ। ਸਾਲਾਨਾ ਤਿਉਹਾਰ ਦਾ ਆਯੋਜਨ 1932 ਤਕ ਕੀਤਾ ਜਾਂਦਾ ਰਿਹਾ ਅਤੇ ਫਿਰ ਇਸ ਨੂੰ ਬੰਦ ਕਰ ਦਿੱਤਾ ਗਿਆ ਸੀ। ਇਸ ਮੰਦਿਰ ਵਿੱਚ ਟੈਰਾਕੋਟਾ ਦੀ ਸਜਾਵਟ ਕੀਤੀ ਗਈ ਹੈ। ਇਸਦੀਆਂ ਦੀਵਾਰਾਂ ਉੱਤੇ ਰਾਮਾਇਣ, ਮਹਾਂਭਾਰਤ ਅਤੇ ਪੁਰਾਣਾਂ ਦੇ ਸ਼ਲੋਕ ਖੁਦਾਈ ਦੇ ਜਰੀਏ ਲਿਖੇ ਗਏ ਹਨ।